(પ્રતિનિધિ) મોડાસા, અરવલ્લી જીલ્લામાં સતત ૩ દિવસથી મેઘમહેર યથાવત રહેતા કાચા મકાનોમાં ભેજ લાગતા સતત દીવાલો ધરાશાયી થવાની ઘટનાઓ બની રહી છે માલપુર પંથકમાં ધોધમાર વરસાદ થી કાચા અને જર્જરિત મકાનો ગમે તે ઘડીએ ધરાશાયી થવાની દહેશત વચ્ચે પરસોડા ગામના ખાંટ ફળિયામાં મકાનની દીવાલ ધરાશાયી થતા ઘરમાં રહેલી મહિલા કાટમાળમાં દબાતા ભારે અફડાતફડી મચી હતી મકાન ધરાશાયી થતા દોડી આવેલા ગ્રામજનોએ કાટમાળ નીચેથી મહિલાને બહાર કાઢી સારવાર અર્થે દવાખાને ખસેડાતા ફરજ પરના તબીબે મૃત જાહેર કરતા પરિવાર પર આભ તૂટી પડ્‌યું હતું ખાંટ પરિવારના ૪ સભ્યો ઘરની બહાર હોવાથી આબાદ બચાવ થયો હતો ઘટનાના પગલે માલપુર પોલીસ અને વહીવટી તંત્ર ઘટનાસ્થળે પહોંચ્યા હતા.